b'\n_START_ARTICLE_\nWikipedija\n_START_SECTION_\nUdele\xc5\xbeenci\n_START_PARAGRAPH_\nWikipedijo gradi na tiso\xc4\x8de prostovoljcev, imenovanih \xc2\xbbuporabniki\xc2\xab: u\xc4\x8ditelji, \xc5\xa1tudentje, zanesenjaki, izvedenci - ljudje z znanjem od vsepovsod, ki so se zna\xc5\xa1li na spletni strani in spoznali, kako uporabna, aktivna in preprosta za urejanje je Wikipedija. Odlo\xc4\x8dili so se, da postanejo Wikipedisti in ponudijo svoje znanje za \xc5\xa1iritev pogleda ljudi na svet, ki jih obdaja._NEWLINE__NEWLINE_\xc5\xa0tevilo sodelavcev stalno raste - tako zanesenjakov kot strokovno izobra\xc5\xbeenih ljudi._NEWLINE_Wikipedija nima \xc2\xbbglavnega urednika\xc2\xab. Njena ustanovitelja, Jimmy Wales (tudi Jimbo Wales) (izvr\xc5\xa1ilni direktor majhnega spletnega podjetja Bomis) in Larry Sanger se vidita kot udele\xc5\xbeenca, ki skrbita, da projekt ne zaide na stranpoti._NEWLINE_Prvih nekaj let Wikipedije je bil Larry pla\xc4\x8dan uslu\xc5\xbebenec, zadol\xc5\xbeen za nadzor Wikipedije (in Nupedije). S pomo\xc4\x8djo nasvetov skupnosti je odlo\xc4\x8dal o vpra\xc5\xa1anjih, kjer ni bilo mogo\xc4\x8de dose\xc4\x8di dogovora. Ko je zmanjkalo denarja za njegovo delovno mesto, je dal odpoved._NEWLINE_Nekaj Larryevih prej\xc5\xa1njih odgovornosti so prevzeli Jimmy in skupnost Wikipedistov. Druga dva uslu\xc5\xbebenca Bomisa, ki sta in \xc5\xa1e prispevata k enciklopediji, sta Tim Shell, soustanovitelj Bomisa, in programerja Jason Richey ter Toan Vo.\n_START_SECTION_\nZgodovina\n_START_PARAGRAPH_\nWikipedija nepretrgoma deluje od 15. januarja 2001. Slovenska razli\xc4\x8dica deluje od 26. februarja 2002.\n_START_SECTION_\nProgramska in strojna oprema\n_START_PARAGRAPH_\nWiki programska oprema, ki je gnala prvo razli\xc4\x8dico Wikipedije, je program UseModWiki, ki ga je napisal Clifford Adams (\xc2\xbbPhase I\xc2\xab). Januarja 2002 je Wikipedija pre\xc5\xa1la na PHP wiki programsko opremo Magnusa Manske (\xc2\xbbPhase II\xc2\xab), ki je uporabljala MySQL bazo podatkov, napisano posebej za ta projekt in s \xc5\xa1tevilnimi dodanimi funkcijami._NEWLINE_\xc4\x8cez nekaj \xc4\x8dasa je stran za\xc4\x8dela delovati tako po\xc4\x8dasi, da je urejanje postalo zelo ote\xc5\xbeeno. Ve\xc4\x8dkratni popravki programske opreme so pomagali le za\xc4\x8dasno. Nato pa je Lee Daniel Crocker napisal novo razli\xc4\x8dico, ki te\xc4\x8de od julija 2002 (\xc2\xbbPhase III\xc2\xab) in je prinesla veliko izbolj\xc5\xa1av. Zadol\xc5\xbeitev za popravke programa in optimizacijo podatkovne baze je takrat prevzel Brion Vibber._NEWLINE_Od junija 2004 Wikipedije te\xc4\x8dejo na devetih posve\xc4\x8denih stre\xc5\xbenikih v Floridi. Eden izmed njih je namenjen le za podatkovno bazo, \xc5\xa1tirje pa odgovarjajo na zahtevke spletnih brskalnikov po Wikipedijah. Na vseh te\xc4\x8de Fedora Core. Za pospe\xc5\xa1itev delovanja se strani za anonimne uporabnike, dokler so veljavne, predpomnijo na datote\xc4\x8dnem sistemu, kar pomeni, da za ve\xc4\x8dino zahtevkov branje iz baz in sestavljanje strani ni potrebno. Na take zahtevke odgovarjata dva Squid stre\xc5\xbenika._NEWLINE_Vsi stre\xc5\xbeniki si delijo dva omre\xc5\xbena datote\xc4\x8dna stre\xc5\xbenika NFS (prvotni in nadomestni; prvotni je hkrati tudi e-po\xc5\xa1tni stre\xc5\xbenik). Od avgusta 2005 te\xc4\x8de Wikipedija na skupno ve\xc4\x8d kot 80 stre\xc5\xbenikih.'